Alemaniako Batasun Kristau-Demokrata

Alemaniako Batasun Demokrata Kristaua (, CDU) Alemaniako alderdi eskuindar handiena da. Bavarian ez da aurkezten, CSUa da land horretako alderdi kontserbadore handiena. Bundestagen CSUrekin koalizioan lan egiten du.

 Historia 
Alemaniako alderdi kristau demokrataren oinarriak 1870ean sortutako Zentroko Alderdian daude. Alderdi hau Alemaniako katolikoen interesak defendatzeko sortu zen, bereziki Otto von Bismarcken politika zapaltzaileei aurre egiteko. Alemaniako Inperioko azken aldian eta Weimarko Errepublikan gobernu askotan parte hartu zuen.

 1933an Zentroko alderdia desegin zen.
 Bigarren Mundu Gerraren ondoren CDU alderdi kontserbadorea sortu zen, bai katolikoak, baita protestanteak ere izaera kristaua zeukan alderdi bakarrean biltzeko asmoz. Konrad Adenauer izan zen lehen buruzagia.
 1949-1963 bitartean Alemaniako Errepublika Federaleko gobernua gidatu zuen, Adenauerren eskutik.
 1969an SPDk eta FDPk osatutako gobernuak CDU oposizioan utzi zuen. Oposizioan zela, politika eta ekonomia kontserbadore berria bereganatu zuen.
 1982an FDPrekin koalizioa osatu eta gobernura itzuli zen, Helmut Kohlen gidaritzapean.
 1990eko urriaren 3an Alemaniako Errepublika Demokratikoa deuseztatu zen eta Alemania biek bat egin zuten. Kohlek gobernuan jarraitu zuen, nahiz eta bere babesa murriztu.
 1998ko hauteskundeak galdu ostean, Helmut Kohlek alderdiko buruzagitza utzi zuen. Wolfgang Schäuble izendatu zuten alderdi buru.
 2000ko hasieran Wolfgang Schäublek dimititu egin zuen eskandalu ekonomikoak zirela eta. Angela Merkelek hartu zuen alderdiko buruzagitza.
 2005eko hauteskundeetan CDU-CSU koalizioak garaipen estua lortu zuen SPDren gain. Angela Merkelek gobernua osatu zuen SPDrekin Große Koalition edo koalizio handia itzarmena sinatuz.
 2014ko abenduaren 9an, CDU batasun kristau-demokratak Angela Merkel Alemaniako kantzilerra aukeratu zuen alderdiko buru izaten jarraizteko % 96,7ko babesarekin«%96,7», Berria, 2014-12-10.

 Alderdiburuak 1950tik aurrera 
 Konrad Adenauer 1950-1966
 Ludwig Erhard 1966-1967
 Kurt Georg Kiesinger 1967-1971
 Rainer Barzel 1971-1973
 Helmut Kohl 1973-1998
 Wolfgang Schäuble 1998-2000
 Angela Merkel 2000-2018
 Annegret Kramp-Karrenbauer 2018-2021
 Armin Laschet 2021-2022
 Friedrich Merz 2022-egun

 Bundestagen talde parlamentarioaren burua 
 Heinrich von Brentano di Tremezzo (1949-1955)
 Heinrich Krone (1955-1961)
 Heinrich von Brentano di Tremezzo (1961-1964)
 Rainer Barzel (1964-1973)
 Karl Carstens (1973-1976)
 Helmut Kohl (1976-1982)
 Alfred Dregger (1982-1991)
 Wolfgang Schäuble (1991-2000)
 Friedrich Merz (2000-2002)
 Angela Merkel (2002-2005)
 Volker Kauder (2005-2018)
 Ralph Brinkhaus (2018-2022)
 Friedrich Merz (2022-)

 CDUren Alemaniako kantzilerrak 
 Konrad Adenauer (1949-1963)
 Ludwig Erhard (1963-1966)
 Kurt Georg Kiesinger (1966-1969)
 Helmut Kohl (1982-1998)
 Angela Merkel (2005-2021)
 Friedrich Merz (2025-)

 Hauteskundeen emaitzak 
+ Alemaniako parlamenturako hauteskundeakhttps://web.archive.org/web/20181022165113/http://www.parties-and-elections.eu/germany2.html Urtea botoen %a legebiltzarkideak 1990eko Alemaniako hauteskundeak %36,7 268 (662tik) 1994ko Alemaniako hauteskundeak %34,2 244 (672tik) 1998ko Alemaniako hauteskundeak %28,4 198 (669tik) 2002ko Alemaniako hauteskundeak %29,5 190 (603tik) 2005eko Alemaniako hauteskundeak %27,8 180 (614tik) 2009ko Alemaniako hauteskundeak %27,3 194 (622tik) 2013ko Alemaniako hauteskundeak %34,1 255 (630tik) 2017ko Alemaniako hauteskundeak %26,8 200 (709tik) 2021ko Alemaniako hauteskundeak %27,3 152 (736tik)

 Erakunde bereziak 
 Junge Union: CDUren gaztedia.
 Christlich-Demokratische Arbeitnehmerschaft: Alderdiaren hego ezkertiar bat.
 Evangelischer Arbeitskreis der CDU/CSU alderdiaren minoria protestantea ordezkatzen duren erakundea.

 Erreferentziak 

 Kanpo estekak 

  Webgune ofiziala

Kategoria:Alderdi politiko kontserbadoreak
Kategoria:Alemaniako alderdi politikoak
Kategoria:Europako Alderdi Popularra
Kategoria:Alderdi politiko kristau-demokratak
Kategoria:Europako Alderdi Popularreko alderdiak
Kategoria:Nazioarteko Batasun Demokratikoko alderdiak
Kategoria:Alemaniako Batasun Kristau-Demokrata
Kategoria:Alemaniako alderdi kristau-demokratak
Kategoria:Alemaniako alderdi kontserbadoreak
Kategoria:Alderdi liberal kontserbadoreak
Kategoria:Europako Parlamentuan ordezkaritza duten alderdi politikoak